13 март 2018 година „Службен гласник на Општина Центар-Скопје“ број 5 стр. 11

Врз основа на член 22 став 1 точка 7 и член 36 став 1 точка 15 од Законот за локалната самоуправа („Службен весник на Република Македонија” бр. 5/02), а во врска со Програмата за здравствена, социјална заштита и заштита на деца на Општина Центар-Скопје, Советот на Oпштина Центар-Скопје на десеттата седница, одржана на 13.3.2018 година, донесе

**П Р А В И Л Н И К**

**за постапка за остварување право на парична помош за новороденче во Општина Центар-Скопје**

**Член 1**

Со овој Правилник се пропишуваат начинот и условите за утврдување на правата на жителите на Општина Центар-Скопје за остварување право за користење парична помош за новороденче.

**Член 2**

Паричната помош се обезбедува за семејството на новороденото дете.

Право на парична помош се остварува за секое новороденче, како и во случај на повеќе родени деца одеднаш (близнаци, тројка и повеќе), односно тоа право го има мајката или таткото.

Паричната помош се одобрува еднократно за секое новороденче.

**Член 3**

Право на користење парична помош за новороденче има еден од родителите што е државјанин на Република Македонија.

Двајцата родители треба да се со постојана адреса на живеење или престојување на територијата на Општина Центар-Скопје.

**Член 4**

Паричниот надоместок изнесува 7.000 денари и се доделува за секое новородено дете.

Правото на парична помош за новороденче им го доделува Градоначалникот на Општина Центар-Скопје со Одлука на Советот на Општината.

Средствата за доделување парична помош за новороденче се обезбедуваат од Буџетот на Општина Центар-Скопје.

13 март 2018 година „Службен гласник на Општина Центар-Скопје“ број 5 стр. 12

**Член 5**

Барањето за остварување право на парична помош за новороденче, кое го дава Општината и го има и во електронска форма на веб-страницата на Општината, како и наведената документација во Барањето се поднесуваат до Архивата на Општина Центар-Скопје најдоцна до наполнети шест месеци на детето.

Барањето што е поднесено по шестиот месец од раѓањето на детето нема да биде предмет на разгледување.

**Член 6**

Документите се доказ во постапката и не му се враќаат на барачот.

Подносителот на барањето е должен да дава точни и веродостојни податоци.

Ако се утврди дека подносителот дал невистинити податоци, тој го губи правото во согласност со овој Правилник.

**Член 7**

Врз основа на поднесеното барање и приложената документација, а по нивното разгледување и одобрување, Градоначалникот донесува Решение за доделување парична помош за новороденче.

**Член 8**

Овој Правилник влегува во сила на денот на објавувањето во „Службен гласник на Општина Центар-Скопје“.

Бр. 08-1280/6 Совет на Општина Центар-Скопје

13.3.2018 година Претседател

С к о п ј е Јана Белчева Андреевска с.р.